als_Latn dik_Latn sag_Latn
G: Mirëdita, a punon sot ministria për punë sociale?
-Jo.
G: Pse?
-Sepse është festë fetare.
Vetëm një ditë pas marrjes së funksioneve, sot ministrat e emëruar nuk ishin në punë, për shkak se sipas ligjit sot është festë fetare – dita e të vdekurve.
“Edhe ministrja për punë dhe politikë sociale nuk ka ardhur në punë. Këtu gjetëm vetë sigurimin”.
Pyetëm edhe në ministrinë e financave, shërbimet tek hyrja na thanë që nuk punohet sepse është festë por thanë se ndoshta ministri do të vijë në punë.
“Erdhëm edhe në Ministrinë e Financave. Ministri i ri, Dragan Tevdovski ende nuk ka arritur në punë”.
Edhe ministri i sapoemëruar Bylent Saliji sot po pushon edhe pse sot është festë fetare.
Por, shërbimet në Ministrinë për transport dhe lidhje, na informuan se ministri është në punë. Automobili i tij ishte i parkuar para objektit të ministrisë. Për ndryshe në vitin 2017 ka gjithsej 28 ditë jo pune. Social-demokratët patën kritika të ashpra në lidhje me numrin e madh të festave. Ndërsa në lidhje me atë se a do të reduktohet numri i ditëve të festave, socialdemokratët ende nuk kanë thënë asgjë në lidhje me këtë.
Nga ana tjetër qytetarët kanë mendime të ndara për sa i përket numrit të ditëve jopune për shkak të festave.
“Ndryshe ishte sistemi në të cilin unë punoja, dihej se sa ditë jo pune ka. Tash, si iu përshtatet ashtu do të jetë. Por unë asgjë nuk kam kundër”.
“Festat nuk i zgjedhim vetë, ata që duhet duhet. Duhet të ketë më pak festa, një apo dy festa fetare dy deri tre festa shtetërore. Pesë, gjashtë festa janë mjaftueshëm”.
“Kur beson, e ke zemrën plot. Faleminderit Zot që më jep ditë për të jetuar. Këta shokët që janë pranë meje më qeshin, por s’ka lidhje, secili për vete”, u shprehën disa qytetarë.
Festa “Dita e të vdekurve” shënohet në nderë të shpirtrave. Në këtë ditë vizitohen varrezat ku me lutje, drithë dhe bukë të larë me verë të kuqe bëhet përkujtimi i të vdekurve.
Përgatiti: Arbana Qerimi
als_Latn min_Latn por_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn